

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 29.jūlijā **Nr.468**

(prot. Nr.31, 9 .§)

**Par ziedojuma pieņemšanu**

Pamatojoties uz likuma „Par pašvaldībām” 21.panta pirmās daļas 19., 27.punktu, likuma „Par interešu konflikta novēršanu valsts amatpersonu darbībā” 14.panta pirmo, otro, piekto, sesto un vienpadsmito daļu, ievērojot ar Daugavpils pilsētas domes 2013.gada 28.decembra lēmumu Nr.651 apstiprināto noteikumu Nr.3 „Noteikumi par dāvinājumu (ziedojumu) pieņemšanu, izlietošanu un uzskaiti Daugavpils pilsētas pašvaldības iestādēs” 4.punktu, ņemot vērā Daugavpils pilsētas 20.pirmsskolas izglītības iestādes 2021.gada 1.jūlija vēstuli Nr.1-9/54 „Par atļauju pieņemt ziedojumu” un Daugavpils pilsētas 20.pirmsskolas izglītības iestādes vadītājas J.Gridjuško izvērtējumu par interešu konflikta neesamību pieņemot minēto ziedojumu, to, ka ziedojuma pieņemšana neietekmē jebkādu lēmumu pieņemšanu attiecībā uz Ķīnas Tautas Republikas vēstniecības Latvijas Republikā Politikas nodaļu, Daugavpils pilsētas domes Izglītības un kultūras jautājumu komitejas 2021.gada 22.jūlija sēdes atzinumu, Finanšu komitejas 2021.gada 22.jūlija sēdes atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atļaut Daugavpils pilsētas 20.pirmsskolas izglītības iestādes vadītājai J.Gridjuško Daugavpils pilsētas 20.pirmsskolas izglītības iestādes vārdā pieņemt ziedojumu, Daugavpils pilsētas 20.pirmsskolas izglītības iestādes funkciju izpildes veicināšanai, 1649,97 EUR (viens tūkstotis seši simti četrdesmit deviņi euro, 97 centi) apmērā no Ķīnas Tautas Republikas vēstniecības Latvijas Republikā Politikas nodaļas portatīvo datoru iegādei.
2. Palielināt Daugavpils pilsētas Izglītības pārvaldes ziedojumu un dāvinājumu ieņēmumu un izdevumu tāmi par EUR 1650 (viens tūkstotis seši simti piecdesmit eiro, 00 centi) saskaņā ar pielikumu.

Pielikumā: Daugavpils pilsētas Izglītības pārvaldes ziedojumu un dāvinājumu ieņēmumu un

izdevumu tāmes grozījumi 2021.gadam.

Domes priekšsēdētājs *(personiskais paraksts)* A.Elksniņš